《沁园春 杨花》
清代·高佩华

无力支持，脱却轻棉，千条万条。看乍寒乍暖，抛残紫陌，和烟和看，乱点红桥。

色怕泥污，肌如玉洁，妙手何人擅白描。推窗望，让谢家道蕴，咏絮才高。

春来争不魂销。更自喜、身轻分外娇。讶花间新蝶，纷纷起舞，枝头残雪，点点难消。

浅碧池塘，淡香楼阁，一望珠帘影动摇。东风好，免拖泥带水，吹上云霄。

作者简介：高佩华，字素香，泰州人。叶看楼室。能诗，著有《芷衫吟草》。